Kuna viimasel ajal pole ametis ainult ehete  valmistamisega, siis panen siia üles ka muu valminu.     Kõigepealt üks komplekt sõbrannale sünnipäevaks. Lõng Novita Rose, tehnikaks hargipits.  Tuli kange tahtmine proovida vanutamist. Ja laisale inimesele kohaselt muidugi vanutamist pesumasinaga. Alguse sai asi proovitööks tehtud laudlinikust.    Selle peale vaimustus ka tütar ja nii tegimegi mitmeid salle jõuluvana kotti.     Kõige rohkem olen ise rahul oma esimese Haapsalu salliga. See on esimene pitsiline kudum minu elus ja poleks iialgi arvanud, et esimesena  katsun jõudu just haapsallasega. Salli suurus 80 x 188, vardad 3,5 ja 4, kaal 60 gr. Sall sai nii õhuline, et topi läbi sõrmuse kasvõi koos varrastega.     Väiksemal pildil on salli värv loomulikum. Kindlasti koon ka edaspidi mõne Haapsalu  salli lisaks. Kasuks tuleks ka venitusraami omamine, kuna madratsi peal on seda salli tüütu venitada.